title: Vykonávacie nariadenie Komisie (EÚ) 2017/1503 z 25. augusta 2017, ktorým sa mení vykonávacie nariadenie (EÚ) 2016/68 o spoločných postupoch a špecifikáciách potrebných na prepojenie elektronických registrov kariet vodiča (Text s významom pre EHP )

text:
               26.8.2017

               SK

               Úradný vestník Európskej únie

               L 221/10

         VYKONÁVACIE NARIADENIE KOMISIE (EÚ) 2017/1503
   z 25. augusta 2017,
   ktorým sa mení vykonávacie nariadenie (EÚ) 2016/68 o spoločných postupoch a špecifikáciách potrebných na prepojenie elektronických registrov kariet vodiča
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave (1), a najmä na jeho článok 31 ods. 5,
   keďže:

               (1)

               Nariadenie (EÚ) č. 165/2014 od členských štátov vyžaduje, aby vzájomne prepojili vnútroštátne elektronické registre kariet vodičov pomocou systému zasielania správ TACHOnet.

               (2)

               Spoločné postupy a špecifikácie potrebné na toto prepojenie elektronických registrov kariet vodiča systémom zasielania správ TACHOnet sú stanovené vo vykonávacom nariadení Komisie (EÚ) 2016/68 (2).

               (3)

               Pripojenie k systému zasielania správ TACHOnet možno vykonať buď priamym spojením cez transeurópske služby pre telematiku medzi administratívami („Testa“), alebo nepriamo cez členský štát, ktorý už je na systém Testa pripojený. Nepriame pripojenia sa tradične dohadovali v dvojstranných zmluvách, ktoré podpisovali zástupcovia angažovaných vnútroštátnych subjektov bez intervencie Komisie. Aby sa však predišlo potenciálnemu zneužívaniu pripojenia a v záujme správnej prevádzky systému by však Komisia ako všeobecný správca systému zasielania správ TACHOnet mala včas dostávať náležité informácie o záujme vnútroštátneho orgánu pripojiť sa do systému TACHOnet.

               (4)

               Okrem členských štátov je systém zasielania správ TACHOnet v praxi otvorený aj tretím krajinám. Komisia by preto mala zabezpečiť, aby tretie krajiny dodržiavali v súvislosti so systémom zasielania správ TACHOnet rovnaké povinnosti ako členské štáty.

               (5)

               Vo vykonávacom nariadení (EÚ) 2016/68 by sa mali vykonať určité menšie zmeny v záujme presnejšej a jasnejšej úpravy týchto aspektov: postup pripojenia k systému zasielania správ TACHOnet, prípravné testy a dôsledky ich neúspešného výsledku, obsah určitých XML správ, určenie eskalačného postupu, ktorý majú členské štáty uplatniť pri výskyte systémových chýb, ako aj maximálna lehota na uchovávanie osobných údajov v protokoloch centrálneho uzlu.

               (6)

               Nová verzia systému zasielania správ TACHOnet sa začne používať od 2. marca 2018. S cieľom umožniť vykonanie určitých prípravných krokov by sa však ustanovenia týkajúce sa pripojenia tretích krajín, prípravných testov a nepriameho prístupu mali uplatňovať od nadobudnutia účinnosti tohto nariadenia.

               (7)

               Vykonávacie nariadenie (EÚ) 2016/68 by sa preto malo zodpovedajúcim spôsobom zmeniť.

               (8)

               Opatrenia stanovené v tomto nariadení sú v súlade so stanoviskom Výboru pre cestnú dopravu,

         PRIJALA TOTO NARIADENIE:
   Článok 1
   Vykonávacie nariadenie (EÚ) 2016/68 sa mení takto:

               1.

               V článku 2 sa dopĺňajú tieto písmená k), l) a m):

                           „k)

                           ‚systém transeurópskych služieb pre telematiku medzi administratívami‘ alebo ‚Testa‘ je telekomunikačná prepojovacia platforma zabezpečenej výmeny informácií medzi verejnými správami v Únii;

                           l)

                           ‚priamy prístup k systému TACHOnet‘ je pripojenie vnútroštátneho elektronického registra do systému zasielania správ TACHOnet pomocou spojenia Testa spravovaného členským štátom, ktorý zároveň spravuje daný register;

                           m)

                           ‚nepriamy prístup k systému TACHOnet‘ je pripojenie vnútroštátneho elektronického registra do systému zasielania správ TACHOnet pomocou spojenia Testa spravovaného členským štátom, ktorý nespravuje daný register.“

               2.

               Vkladajú sa tieto články 3a a 3b:
               „Článok 3a
               Pripojenie tretích krajín
               Tretie krajiny môžu s povolením Komisie pripojiť svoje elektronické registre do systému zasielania správ TACHOnet, pokiaľ to urobia v súlade s týmto nariadením.
               Článok 3b
               Prípravné testy
               Pripojenie vnútroštátneho elektronického registra k systému zasielania správ TACHOnet (či už s priamym alebo nepriamym prístupom) sa nadviaže po úspešnom dokončení testov spojenia, integrácie a výkonnosti, v súlade s pokynmi a pod dozorom Komisie.
               Ak sú prípravné testy neúspešné, Komisia môže testovaciu fázu dočasne pozastaviť. Testovanie sa obnoví po tom, ako zodpovedný vnútroštátny orgán Komisii oznámi prijatie potrebných technických zlepšení na vnútroštátnej úrovni, ktoré umožnia úspešné absolvovanie predbežných testov.
               Maximálne trvanie prípravných testov je šesť mesiacov.“

               3.

               Vkladá sa tento článok 5a:
               „Článok 5a
               Nepriamy prístup k systému TACHOnet
               1.   Vnútroštátny orgán žiadajúci o nepriamy prístup k systému TACHOnet predloží Komisii tieto dokumenty:

                           a)

                           list podpísaný zástupcom vnútroštátneho orgánu, ktorým sa Komisia žiada o začatie testovacej fázy na poskytnutie nepriameho prístupu k systému TACHOnet;

                           b)

                           žiadosť o nepriamy prístup k systému TACHOnet vo formáte podľa prílohy IX;

                           c)

                           dvojstrannú zmluvu medzi vnútroštátnym orgánom žiadajúcim o nepriamy prístup a vnútroštátnym orgánom, ktorý tento prístup zabezpečuje svojím spojením Testa, podpísanú zástupcami oboch vnútroštátnych orgánov.

                     2.   Komisia najneskôr do dvoch mesiacov od predloženia dokumentov uvedených v odseku 1 požiada príslušný vnútroštátny orgán o predloženie technických informácií potrebných na začatie predbežných testov v zmysle článku 3b.
               3.   Nepriamy prístup k systému TACHOnet sa neposkytne, kým nie sú splnené požiadavky stanovené v odsekoch 1 a 2.“

               4.

               Prílohy I, II, III, VI, VII a VIII sa menia v súlade s prílohou I k tomuto nariadeniu.

               5.

               Dopĺňa sa nová príloha IX uvedená v prílohe II k tomuto nariadeniu.

         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Článok 1 ods. 4 sa uplatňuje od 2. marca 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. augusta 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 60, 28.2.2014, s. 1.

      (2)  Vykonávacie nariadenie Komisie (EÚ) 2016/68 z 21. januára 2016 o spoločných postupoch a špecifikáciách potrebných na prepojenie elektronických registrov kariet vodiča (Ú. v. EÚ L 15, 22.1.2016, s. 51).

      PRÍLOHA I
      Prílohy I, II, III, VI, VII a VIII k vykonávaciemu nariadeniu (EÚ) 2016/68 sa menia takto:

                  1.

                  Príloha I sa mení takto:

                              a)

                              (netýka sa slovenského znenia)

                              b)

                              Bod 2.2 sa nahrádza takto:

                                          „2.2.

                                          Centrálny uzol neuchováva údaje za obdobie presahujúce šesť mesiacov okrem protokolových, štatistických a smerovacích údajov uvedených v prílohe VII.“

                              c)

                              Bod 2.6.1 sa nahrádza takto:

                                          „2.6.1.

                                          Funkcia riadenia kontaktov poskytuje každému členskému štátu možnosť riadiť kontaktné údaje týkajúce sa politických, obchodných, prevádzkových a technických kategórií daného členského štátu, pričom príslušný orgán každého členského štátu zodpovedá za údržbu svojich kontaktov. Musí byť možné zobraziť, ale nie upravovať, kontaktné údaje ostatných členských štátov.“

                              d)

                              Bod 2.6.2 sa vypúšťa;

                  2.

                  Príloha II sa mení takto:

                              a)

                              Bod 1.3 sa nahrádza takto:

                                          „1.3.

                                          Modify Card Status (MCS) (Zmena stavu karty): pomocou tejto funkcie môže žiadajúci členský štát prostredníctvom požiadavky na zmenu stavu karty oznámiť odpovedajúcemu členskému štátu, že stav ním vydanej karty sa zmenil. Odpovedajúci členský štát odpovedá na požiadavku Modify Card Status request odoslaním odpovede Modify Card Status response ihneď po aktualizácii registra alebo zamietnutí oznámenia, pričom sa uvedie výsledok aktualizácie a aktuálny stav karty (ako je zaznamenaný v registri tachografových kariet). Táto odpoveď sa zašle najneskôr 10 kalendárnych dní po odoslaní požiadavky o oznámenie. Požiadavka alebo odpoveď Modify Card Status sa v každom prípade potvrdí potvrdením zmeny stavu karty (Modify Card Status acknowledgement).“

                              b)

                              Bod 5 sa nahrádza takto:

                                          „5.

                                          Stav karty uvedený v dodatku k tejto prílohe sa nevyužíva na stanovenie, či je karta vodiča platná na riadenie vozidla. Ak členský štát zadá otázku do registra členského štátu vydávajúceho kartu prostredníctvom funkcie CCS alebo CIC, odpoveď musí obsahovať špeciálne políčko „valid for driving“ (oprávňuje na riadenie vozidla). Vnútroštátne administratívne postupy musia fungovať tak, aby odpovede CCS alebo CIC vždy obsahovali príslušnú hodnotu ‚valid for driving‘.“

                  3.

                  Príloha III sa mení takto:

                              a)

                              Bod 2.3 sa nahrádza takto:

                                          „2.3.

                                          Vnútroštátne systémy musia byť schopné posielať, prijímať a spracovávať všetky správy zodpovedajúce akejkoľvek z funkcií uvedených v prílohe II.“

                              b)

                              Dodatok sa nahrádza takto:„
                                 Dodatok

                                    Minimálne požiadavky týkajúce sa obsahu správ XML

                                             Spoločné záhlavie

                                             Povinné

                                             Version (Verzia)

                                             Oficiálna verzia špecifikácie XML sa špecifikuje prostredníctvom menného priestoru („namespace“) definovaného v správe XSD a v atribúte version (verzia) prvku záhlavia každej správy XML. Číslo verzie („n.m“) sa pri každom zverejnení novej verzie špecifikácie pre definíciu schémy XML (xsd) definuje ako fixná hodnota.

                                             áno

                                             Test Identifier (Identifikátor testovania)

                                             Nepovinný identifikátor na testovanie. Iniciátor testu zadá identifikátor a všetci účastníci procesu prepošlú/vrátia ten istý identifikátor. Pri produkcii ho treba ignorovať a pokiaľ je uvedený, nepoužije sa.

                                             nie

                                             Technical Identifier (Technický identifikátor)

                                             UUID (universally unique identifier) jednoznačne identifikuje každú jednotlivú správu. Odosielateľ vygeneruje UUID a doplní tento atribút. Tento údaj sa nepoužije na obchodné účely.

                                             áno

                                             Workflow Identifier (Identifikátor procesu)

                                             Identifikátor workflowId je UUID a vygeneruje ho žiadajúci členský štát. Tento identifikátor sa potom použije vo všetkých správach, ktoré s týmto procesom súvisia.

                                             áno

                                             Sent At (Čas odoslania)

                                             Dátum a čas (vo formáte UTC) odoslania správy.

                                             áno

                                             Timeout (Prekročenie lehoty)

                                             Ide o voliteľný atribút dátumu a času (vo formáte UTC). Túto hodnotu stanoví iba centrálny uzol v prípade postúpených požiadaviek a počíta sa na základe dátumu/času, keď uzol prijal prvotnú požiadavku. Odpovedajúci členský štát sa týmto informuje o čase, keď nastane prekročenie lehoty požiadavky. Táto hodnota sa nevyžaduje pri prvotných požiadavkách zaslaných uzlu, ani vo všetkých odpovediach.

                                             nie

                                             From (Od)

                                             Kód ISO 3166-1 Alpha 2 členského štátu, ktorý správu odosiela, alebo „EÚ“.

                                             áno

                                             To (Pre)

                                             Kód ISO 3166-1 Alpha 2 členského štátu, ktorému je správa určená, alebo „EÚ“.

                                             áno

                                             Check Issued Cards Request (Požiadavka na kontrolu vydaných kariet)

                                             Povinné

                                             Family Name (Priezvisko)

                                             Priezvisko vodiča.

                                             áno

                                             First Name (Krstné meno)

                                             Krstné meno vodiča.

                                             nie

                                             Date of Birth (Dátum narodenia)

                                             Vodičov dátum narodenia.

                                             áno

                                             Place of Birth (Miesto narodenia)

                                             Vodičovo miesto narodenia.

                                             nie

                                             Driving Licence Number (Číslo vodičského preukazu)

                                             Číslo vodičského preukazu vodiča.

                                             nie

                                             Driving Licence Issuing Country (Krajina vydávajúca vodičský preukaz)

                                             Krajina, ktorá vydala vodičský preukaz vodiča.

                                             nie

                                             Check Issued Cards Response (Odpoveď týkajúca sa kontroly vydaných kariet)

                                             Povinné

                                             Status Code (Kód stavu)

                                             Kód stavu odpovede.

                                             áno

                                             Status Message (Správa týkajúca sa stavu)

                                             Opis vysvetľujúci stav.

                                             nie

                                             Search Mechanism (Vyhľadávací mechanizmus)

                                             Či bola karta nájdená prostredníctvom vyhľadávania NYSIIS alebo prostredníctvom individuálneho vyhľadávania.

                                             áno

                                                Found Driver Details (Údaje o vodičovi nájdené)

                                             Áno, ak sa vodič našiel

                                             Family Name (Priezvisko)

                                             Priezvisko všetkých nájdených vodičov.

                                             áno

                                             First Name (Krstné meno)

                                             Krstné mená všetkých nájdených vodičov.

                                             nie

                                             Date of Birth (Dátum narodenia)

                                             Dátum narodenia všetkých nájdených vodičov.

                                             áno

                                             Place of Birth (Miesto narodenia)

                                             Miesto narodenia všetkých nájdených vodičov.

                                             nie

                                                Card Details (Údaje o karte)

                                             Áno, ak sa vodič našiel

                                             Card Number (Číslo karty)

                                             Číslo nájdenej karty.

                                             áno

                                             Card Status (Stav karty)

                                             Stav nájdenej karty.

                                             áno

                                             Valid for Driving (Oprávňuje na riadenie vozidla)

                                             Nájdená karta oprávňuje/neoprávňuje na riadenie vozidla.

                                             áno

                                             Card Issuing Authority (Orgán vydávajúci kartu)

                                             Názov orgánu, ktorý vydal nájdenú kartu.

                                             áno

                                             Card Start of Validity Date (Dátum začiatku platnosti karty)

                                             Dátum začiatku platnosti nájdenej karty.

                                             áno

                                             Card Expiry Date (Dátum skončenia platnosti karty)

                                             Dátum skončenia platnosti nájdenej karty.

                                             áno

                                             Card Status Modified Date (Dátum zmeny stavu karty)

                                             Dátum poslednej zmeny nájdenej karty.

                                             áno

                                             Temporary Card (Dočasná karta)

                                             Nájdená karta je dočasná karta.

                                             nie

                                                Driving Licence Details (Údaje o vodičskom preukaze)

                                             Áno, ak sa našla karta vodiča

                                             Driving Licence Number (Číslo vodičského preukazu)

                                             Číslo nájdeného vodičského preukazu vodiča.

                                             áno

                                             Driving Licence Issuing Country (Krajina vydávajúca vodičský preukaz)

                                             Krajina, ktorá vydala nájdený vodičský preukaz vodiča.

                                             áno

                                             Driving Licence Status (Stav vodičského preukazu)

                                             Stav nájdeného vodičského preukazu vodiča.

                                             nie

                                             Driving Licence Issuing Date (Dátum vydania vodičského preukazu)

                                             Dátum vydania nájdeného vodičského preukazu vodiča.

                                             nie

                                             Driving Licence Expiry Date (Dátum skončenia platnosti vodičského preukazu)

                                             Dátum skončenia platnosti nájdeného vodičského preukazu vodiča.

                                             nie

                                                Workshop Card Details (Údaje o dielenskej karte)

                                             Áno, ak sa našla dielenská karta

                                             Workshop name (názov dielne)

                                             Názov dielne, pre ktorú bola nájdená dielenská karta vydaná.

                                             áno

                                             Workshop address (Adresa dielne)

                                             Adresa dielne, pre ktorú bola nájdená dielenská karta vydaná.

                                             áno

                                             Check Card Status Request (Požiadavka na kontrolu stavu karty)

                                             Povinné

                                             Card Number (Číslo karty)

                                             Číslo karty, v prípade ktorej sa vyžadujú údaje.

                                             áno

                                             Check Card Status Response (Odpoveď týkajúca sa kontroly stavu karty)

                                             Povinné

                                             Status Code (Kód stavu)

                                             Kód stavu odpovede.

                                             áno

                                             Status Message (Správa týkajúca sa stavu)

                                             Opis vysvetľujúci stav.

                                             nie

                                                Requested Card Details (Údaje o požadovanej karte)

                                             Áno, ak sa našla požadovaná karta

                                             Card number (Číslo karty)

                                             Číslo požadovanej karty.

                                             áno

                                             Card Status (Stav karty)

                                             Stav požadovanej karty.

                                             áno

                                             Valid for Driving (Oprávňuje na riadenie vozidla)

                                             Požadovaná karta oprávňuje/neoprávňuje na riadenie vozidla.

                                             áno

                                             Card Issuing Authority (Orgán vydávajúci kartu)

                                             Názov orgánu, ktorý vydal požadovanú kartu.

                                             áno

                                             Card Start of Validity Date (Dátum začiatku platnosti karty)

                                             Dátum začiatku platnosti požadovanej karty.

                                             áno

                                             Card Expiry Date (Dátum skončenia platnosti karty)

                                             Dátum skončenia platnosti požadovanej karty.

                                             áno

                                             Card Status Modified Date (Dátum zmeny stavu karty)

                                             Dátum poslednej zmeny požadovanej karty.

                                             áno

                                             Temporary Card (Dočasná karta)

                                             Požadovaná karta je dočasná karta.

                                             nie

                                                Workshop Card Details (Dielenská karta)

                                             Áno, ak sa našla dielenská karta

                                             Workshop Name (názov dielne)

                                             Názov dielne, pre ktorú bola karta vydaná.

                                             áno

                                             Workshop Address (Adresa dielne)

                                             Adresa dielne, pre ktorú bola karta vydaná.

                                             áno

                                                Card Holder Details (Údaje o držiteľovi karty)

                                             Family Name (Priezvisko)

                                             Priezvisko vodiča, ktorému bola karta vydaná.

                                             áno

                                             First Name (Krstné meno)

                                             Krstné meno vodiča, ktorému bola karta vydaná.

                                             nie

                                             Date of Birth (Dátum narodenia)

                                             Dátum narodenia vodiča, ktorému bola karta vydaná.

                                             áno

                                             Place of Birth (Miesto narodenia)

                                             Miesto narodenia vodiča, ktorému bola karta vydaná.

                                             nie

                                                Driving Licence Details (Údaje o vodičskom preukaze)

                                             Áno, ak sa našla karta vodiča

                                             Driving Licence Number (Číslo vodičského preukazu)

                                             Číslo vodičského preukazu vodiča, ktorému bola karta vydaná.

                                             áno

                                             Driving Licence Issuing Country (Krajina vydávajúca vodičský preukaz)

                                             Krajina, ktorá vydala číslo vodičského preukazu vodičovi, ktorému bola karta vydaná.

                                             áno

                                             Driving Licence Status (Stav vodičského preukazu)

                                             Stav vodičského preukazu vodiča, ktorému bola karta vydaná.

                                             nie

                                             Driving Licence Issuing Date (Dátum vydania vodičského preukazu)

                                             Dátum vydania vodičského preukazu vodičovi, ktorému bola karta vydaná.

                                             nie

                                             Driving Licence Expiry Date (Dátum skončenia platnosti vodičského preukazu)

                                             Dátum skončenia platnosti vodičského preukazu vodiča, ktorému bola karta vydaná.

                                             nie

                                             Modify Card Status Request (Požiadavka na zmenu stavu karty)

                                             Povinné

                                             Card Number (Číslo karty)

                                             Číslo karty, ktorej stav sa zmenil.

                                             áno

                                             New Card Status (Nový stav karty)

                                             Stav, na ktorý bola karta zmenená.

                                             áno

                                             Card Status Modified Date (Dátum zmeny stavu karty)

                                             Dátum a čas, keď bol stav karty zmenený.

                                             áno

                                                Declared by (Oznámené)

                                             Authority (Orgán)

                                             Názov orgánu, ktorý vykonal zmenu stavu karty.

                                             áno

                                             Authority address (Adresa orgánu)

                                             Adresa orgánu, ktorý vykonal zmenu stavu karty.

                                             áno

                                             Family Name (Priezvisko)

                                             Priezvisko osoby, ktorá vykonala zmenu stavu karty.

                                             nie

                                             First Name (Krstné meno)

                                             Krstné meno osoby, ktorá vykonala zmenu stavu karty.

                                             nie

                                             Phone (Tel. č.)

                                             Telefónne číslo osoby, ktorá vykonala zmenu stavu karty.

                                             nie

                                             E-mail: (E-mail:)

                                             E-mailová adresa osoby, ktorá vykonala zmenu stavu karty.

                                             nie

                                             Modify Card Status Acknowledgement (Potvrdenie zmeny stavu karty)

                                             Povinné

                                             Status Code (Kód stavu)

                                             Kód stavu potvrdenia.

                                             áno

                                             Status Message (Správa týkajúca sa stavu)

                                             Opis vysvetľujúci stav.

                                             nie

                                             Acknowledgement type (Druh potvrdenia)

                                             Druh potvrdenia: v prípade požiadavky alebo odpovede.

                                             áno

                                             Modify Card Status Response (Odpoveď týkajúca sa zmeny stavu karty)

                                             Povinné

                                             Status Code (Kód stavu)

                                             Kód stavu odpovede.

                                             áno

                                             Status Message (Správa týkajúca sa stavu)

                                             Opis vysvetľujúci stav.

                                             nie

                                             Card Number (Číslo karty)

                                             Číslo požadovanej karty vodiča.

                                             áno

                                             Card Status (Stav karty)

                                             Stav požadovanej karty, ako sa uvádza v registri tachografových kariet.

                                             áno

                                             Issued Card Driving Licence Request (Požiadavka na kartu vydanú na základe vodičského preukazu)

                                             Povinné

                                             Card Number (Číslo karty)

                                             Číslo karty, ktorá bola vydaná.

                                             áno

                                             Driving Licence Number (Číslo vodičského preukazu)

                                             Číslo zahraničného vodičského preukazu, ktorý bol použitý na požiadanie o kartu vodiča.

                                             áno

                                             Family Name (Priezvisko)

                                             Priezvisko vodiča, ktorému bola karta vydaná.

                                             áno

                                             First Name (Krstné meno)

                                             Krstné meno vodiča, ktorému bola karta vydaná.

                                             nie

                                             Date of Birth (Dátum narodenia)

                                             Dátum narodenia vodiča, ktorému bola karta vydaná.

                                             áno

                                             Place of Birth (Miesto narodenia)

                                             Miesto narodenia vodiča, ktorému bola karta vydaná.

                                             nie

                                             Issued Card Driving Licence Response (Odpoveď týkajúca sa karty vydanej na základe vodičského preukazu)

                                             Povinné

                                             Status Code (Kód stavu)

                                             Kód stavu odpovede.

                                             áno

                                             Status Message (Správa týkajúca sa stavu)

                                             Opis vysvetľujúci stav.

                                             nie

                                       “

                  4.

                  Príloha VI sa mení takto:

                              a)

                              Bod 1.4 až 1.8 sa nahrádza takto:

                                          „1.4.

                                          Musia odpovedať minimálne na 98 % požiadaviek, ktoré im boli zaslané v jednom kalendárnom mesiaci, a byť schopné spracovať 6 správ za sekundu.

                                          1.5.

                                          Pri odosielaní odpovedí CIC, CCS, ICDL a potvrdení MCS v súlade s prílohou VIII musia na požiadavky odpovedať do 10 sekúnd.
                                          Globálny čas čakania na odpoveď (čas, v rámci ktorého žiadateľ čaká na odpoveď) nesmie presiahnuť 20 sekúnd.

                                          1.6.

                                          Odpovede MCS sa odošlú do 10 kalendárnych dní od odoslania požiadavky MCS.

                                          1.7.

                                          Vnútroštátne systémy môžu do uzla TACHOnetu odoslať maximálne 2 požiadavky na vyhľadanie za sekundu.

                                          1.8.

                                          Každý vnútroštátny systém musí byť schopný zvládnuť potenciálne technické problémy centrálneho uzla alebo vnútroštátnych systémov v iných členských štátoch. Týka sa to okrem iného:

                                                      a)

                                                      straty spojenia s centrálnym uzlom;

                                                      b)

                                                      chýbajúcej odpovede na požiadavku;

                                                      c)

                                                      doručenia odpovede po uplynutí času čakania na odpoveď;

                                                      d)

                                                      doručenia nevyžiadaných správ;

                                                      e)

                                                      doručenia neplatných správ.“

                              b)

                              Bod 1.9 sa vypúšťa;

                              c)

                              V bode 2.2 sa dopĺňa táto veta:
                              „Reakčný postup sa na požiadanie objasní Komisii.“

                  5.

                  Príloha VII sa mení takto:

                              a)

                              Za nadpis prílohy sa vkladá tento odsek:
                              „V tejto prílohe sa uvádzajú podrobnosti o protokolových, štatistických a smerovacích údajoch, ktoré sa zhromažďujú v centrálnom uzle, nie v členských štátoch.“

                              b)

                              Bod 3 sa nahrádza takto:

                                          „3.

                                          Osobné údaje sa v protokoloch nesmú uchovávať dlhšie než 6 mesiacov od dokončenia transakcie. Štatistické a anonymizované smerovacie informácie sa uchovávajú na neobmedzené obdobie.“

                              c)

                              V bode 4 sa úvodné slová nahrádzajú takto:
                              „Štatistické údaje použité na podávanie správ môžu zahŕňať okrem iného:“.

                  6.

                  Príloha VIII sa mení takto:

                              a)

                              Bod 1.3 sa nahrádza takto:

                                          „1.3.

                                          Ak je žiadateľ o kartu vodiča držiteľom vodičského preukazu vydaného v členskom štáte, v ktorom sa žiadosť podáva, tento členský štát skontroluje, či už bolo v minulosti vo vnútroštátnom registri zaznamenané oznámenie ICDL. To sa skontroluje prehľadaním oznámení najprv podľa čísla vodičského preukazu a následne podľa kľúčov NYSIIS a dátumu narodenia. Ak sa oznámenie nájde, daný členský štát vykoná buď individuálne („singlecast“) vyhľadávanie CIC alebo vyhľadávanie CCS určené členskému štátu, ktorý oznámenie ICDL odoslal.“

                              b)

                              Bod 1.6 sa nahrádza takto:

                                          „1.6.

                                          Členské štáty sa môžu rozhodnúť nezaznamenávať vo svojom vnútroštátnom registri oznámenia ICDL prijaté v súlade s bodmi 1.3, 1.4 a 1.5. V takom prípade vykonávajú všesmerové („broadcast“) vyhľadávanie CIC v prípade každej prijatej žiadosti.“

                              c)

                              V bode 2.1 sa písmeno a) nahrádza takto:

                                          „a)

                                          skontroluje skutočný stav karty odoslaním požiadavky CCS vydávajúcemu členskému štátu. Ak nie je známe číslo karty, zašle sa miesto toho individuálna požiadavka CIC;“.

                              d)

                              Bod 3.2 sa nahrádza takto:

                                          „3.2.

                                          Po skontrolovaní stavu karty vodiča, v rámci ktorého bolo zistené, že ju možno vymeniť, príslušný orgán členského štátu, v ktorom bola žiadosť podaná, odošle oznámenie MCS prostredníctvom systému zasielania správ TACHOnet vydávajúcemu členskému štátu.“

      PRÍLOHA II
      Dopĺňa sa táto príloha IX:
      „
            PRÍLOHA IX

               Žiadosť o nepriamy prístup k systému TACHOnet

            [Skrátený názov vnútroštátneho orgánu žiadajúceho nepriamy prístup k systému TACHOnet] z [názov krajiny žiadajúcej nepriamy prístup k systému TACHOnet] podpísal zmluvu s [skrátený názov vnútroštátneho orgánu poskytujúceho nepriamy prístup k systému TACHOnet] na získanie nepriameho prístupu k systému TACHOnet prostredníctvom [názov krajiny poskytujúcej nepriamy prístup k systému TACHOnet].
            Zmluva, na základe ktorej [názov krajiny poskytujúcej nepriamy prístup k systému TACHOnet] poskytuje nepriamy prístup k systému TACHOnet [názov krajiny žiadajúcej nepriamy prístup k systému TACHOnet], je priložená k tejto žiadosti.
            Poskytnuté sú tieto informácie:

                        a)

                        vnútroštátny orgán zodpovedný za prístup k systému TACHOnet v [názov krajiny žiadajúcej nepriamy prístup k systému TACHOnet].

                        b)

                        kontaktná osoba orgánu [vnútroštátny orgán uvedený v písmene a)] pre systém TACHOnet (meno, funkcia, e-mail:, telefónne číslo a poštová adresa);

                        c)

                        názvy a roly iných zodpovedných subjektov vo vzťahu k systému TACHOnet;

                        d)

                        kontaktné osoby zodpovedných subjektov uvedených v písmene c) (meno, funkcia, e-mail:, telefónne číslo).

                  Podpis
            [zástupca vnútroštátneho orgánu žiadajúceho nepriamy prístup k systému TACHOnet]
         “.


title: Vykonávacie nariadenie Komisie (EÚ) č. 861/2014 z  5. augusta 2014 , ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

text:
               8.8.2014

               SK

               Úradný vestník Európskej únie

               L 235/10

         VYKONÁVACIE NARIADENIE KOMISIE (EÚ) č. 861/2014
   z 5. augusta 2014,
   ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               Nariadením Rady (EÚ) č. 1326/2013 (2) sa zmenila príloha I k nariadeniu (EHS) č. 2658/87 a číselné znaky KN 9619 00 až 9619 00 90 sa nahradili číselnými znakmi KN 9619 00 až 9619 00 89.

               (2)

               Číselné znaky KN 9619 00 71 až 9619 00 89 zahŕňajú hygienické vložky a tampóny, detské plienky a prebaly pre deti, a podobné výrobky, z iných materiálov ako textilných materiálov. Výrobky týchto číselných znakov KN môžu byť vyrobené napríklad z papieroviny, papiera, buničitej vaty alebo pásov splstených buničinových vlákien. Takisto môžu byť vyrobené z kombinácií týchto materiálov.

               (3)

               Vzhľadom na rozdielne názory na zatrieďovanie výrobkov patriacich do podpoložiek KN 9619 00 71 až 9619 00 89 a s cieľom uľahčiť takéto zatrieďovanie na celom území Únie je potrebné rozsah týchto nových podpoložiek bližšie objasniť.

               (4)

               V záujme právnej istoty je preto potrebné v kapitole 96 kombinovanej nomenklatúry vložiť novú doplnkovú poznámku, aby sa zaručil jednotný výklad týchto podpoložiek na celom území Únie.

               (5)

               Príloha I k nariadeniu (EHS) č. 2658/87 by sa preto mala zodpovedajúcim spôsobom zmeniť.

               (6)

               Opatrenia stanovené v tomto nariadení sú v súlade so stanoviskom Výboru pre Colný kódex,

         PRIJALA TOTO NARIADENIE:
   Článok 1
   V kapitole 96 druhej časti kombinovanej nomenklatúry uvedenej v prílohe I k nariadeniu (EHS) č. 2658/87 sa vkladá táto doplnková poznámka 1:

                  „1.

                  Podpoložky 9619 00 71 až 9619 00 89 zahŕňajú tovar z papieroviny, papiera, buničitej vaty alebo pásov splstených buničinových vlákien.
                  Tieto podpoložky zahŕňajú tiež zložený tovar pozostávajúci z:

                              a)

                              vnútornej vrstvy (napríklad z netkaných textílií) určenej na odvádzanie tekutiny z pokožky nositeľa s cieľom zamedziť odieraniu;

                              b)

                              absorpčného jadra na zber a uchovávanie tekutiny až do odstránenia výrobku;

                              c)

                              vonkajšej vrstvy (napríklad z plastov) na zabránenie úniku tekutiny z absorpčného jadra.“

   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. augusta 2014

            Za Komisiu

            v mene predsedu

         Martine REICHERTS

            členka Komisie

      (1)  Ú. v. ES L 256, 7.9.1987, s. 1.

      (2)  Nariadenie Rady (EÚ) č. 1326/2013 z 9. decembra 2013, ktorým sa mení príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 334, 13.12.2013, s. 4).


title: Vykonávacie nariadenie Komisie (EÚ) č. 1239/2012 z  19. decembra 2012 , ktorým sa mení a dopĺňa nariadenie (ES) č. 543/2008, ktorým sa zavádzajú podrobné pravidlá uplatňovania nariadenia Rady (ES) č. 1234/2007 o obchodných normách pre hydinové mäso

text:
               20.12.2012

               SK

               Úradný vestník Európskej únie

               L 350/63

         VYKONÁVACIE NARIADENIE KOMISIE (EÚ) č. 1239/2012
   z 19. decembra 2012,
   ktorým sa mení a dopĺňa nariadenie (ES) č. 543/2008, ktorým sa zavádzajú podrobné pravidlá uplatňovania nariadenia Rady (ES) č. 1234/2007 o obchodných normách pre hydinové mäso
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 121 písm. e) v spojení s jeho článkom 4,
   keďže:

               (1)

               V článku 15 ods. 1 a článku 20 ods. 1 nariadenia Komisie (ES) č. 543/2008 (2) sa stanovuje, že mrazené a hlboko zmrazené kurčatá a určité hydinové diely sa môžu uvádzať na trh v rámci Únie iba vtedy, keď obsah vody nepresahuje technicky nevyhnutné hodnoty určené analytickými metódami opísanými v prílohách VI, VII a VIII k uvedenému nariadeniu.

               (2)

               V článku 16 ods. 1 nariadenia (ES) č. 543/2008 sa stanovuje, že v bitúnkoch sa vykonávajú pravidelné kontroly absorbovanej vody v súlade s prílohou IX k uvedenému nariadeniu alebo kontroly v súlade s prílohou VI k uvedenému nariadeniu.

               (3)

               V prílohách VI a VII k nariadeniu (ES) č. 543/2008 sa stanovujú limitné hodnoty obsahu vody v mrazených a hlboko zmrazených jatočných telách kurčiat, v prílohe VIII k uvedenému nariadeniu sa stanovujú limitné hodnoty obsahu vody v určitých hydinových dieloch a v prílohe IX k uvedenému nariadeniu sa stanovujú limitné hodnoty obsahu vody v čerstvom hydinovom mäse pri kontrolách absorpcie vody vo výrobnom podniku. Všetky tieto limitné hodnoty sú určené vo vzťahu ku trom metódam chladenia vymedzeným v článku 10 uvedeného nariadenia, konkrétne chladenie vzduchom, chladenie sprejovaním a chladenie vo vode.

               (4)

               Vďaka novým technológiám sa vyvinuli nové metódy chladenia, na ktoré by sa mali uplatňovať rovnaké pravidlá ako na metódy chladenia vymedzené v článku 10 nariadenia (ES) č. 543/2008. Preto je potrebné stanoviť limitné hodnoty, ktoré sa budú uplatňovať pri používaní nových metód chladenia.

               (5)

               Vzhľadom na to, že sa s cieľom zlepšiť celkovú kvalitu hydinového mäsa skúmajú nové technológie chladenia jatočných tiel hydiny, limitné hodnoty pre tieto nové metódy chladenia by nemali prekračovať najnižšie limitné hodnoty stanovené pre metódu chladenia vzduchom.

               (6)

               V prílohe XI k nariadeniu (ES) č. 543/2008 sa nachádza zoznam vnútroštátnych referenčných laboratórií. Príslušné orgány Malty oznámili Komisii, že určili nové vnútroštátne referenčné laboratórium.

               (7)

               Nariadenie (ES) č. 543/2008 by sa preto malo zodpovedajúcim spôsobom zmeniť a doplniť.

               (8)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Prílohy VI až IX a príloha XI k nariadeniu (ES) č. 543/2008 sa menia a dopĺňajú v súlade s prílohou k tomuto nariadeniu.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2012

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 17.6.2008, s. 46.

      PRÍLOHA
      Prílohy VI až IX a príloha XI k nariadeniu (ES) č. 543/2008 sa menia a dopĺňajú takto:

                  1.

                  V prílohe VI sa bod 7 nahrádza takto:
                  „7.   Vyhodnotenie výsledku

                  Ak priemerná hodnota straty vody v priebehu rozmrazovania 20 jatočných tiel presiahne nižšie uvedené percentá, usudzuje sa, že množstvo vody, ktoré bolo absorbované počas spracovania, prekračuje prípustný limit.
                  Tieto hodnoty sú v prípade:

                              chladenia vzduchom: 1,5 %;

                              chladenia sprejovaním: 3,3 %;

                              chladenia vo vode: 5,1 %.

                              iných metód chladenia alebo kombinácie dvoch alebo viacerých metód vymedzených v článku 10: 1,5 %.“

                  2.

                  V prílohe VII sa bod 6 nahrádza takto:
                  „6.   Výpočet výsledkov

                              6.1.

                                          a)

                                          Hmotnosť vody (W) obsiahnutá v každom jatočnom tele sa vypočíta zo vzorca aP1/100 a hmotnosť bielkovín (RP) zo vzorca bP1/100, pričom obidve hodnoty sú vyjadrené v gramoch. Určia sa súčty hmotností vody (W7) a hmotností bielkovín (RP7) siedmich analyzovaných jatočných tiel.

                                          b)

                                          V prípade analýzy zloženej vzorky sa určí priemerný obsah vody (a %) a bielkovín (b %) z oboch analyzovaných vzoriek. Hmotnosť vody (W7) v siedmich jatočných telách sa vypočíta zo vzorca aP7/100 a hmotnosť bielkovín (RP7) zo vzorca bP7/100, pričom obidve hodnoty sú vyjadrené v gramoch.

                              6.2.

                              Priemerná hmotnosť vody (WA) a bielkovín (RPA) sa vypočíta vydelením W7 a RP7 siedmimi.

                              6.3.

                              Teoretický obsah fyziologickej vody v gramoch stanovený touto metódou sa môže vypočítať podľa tohto vzorca:
                              pre kurčatá: .

                              6.4.

                                          a)

                                          Chladenie vzduchom
                                          Za predpokladu, že minimálny technicky nevyhnutný obsah vody absorbovanej v priebehu prípravy predstavuje 2 % (1), najvyšší prípustný limit celkového obsahu vody (WG) vyjadrený v gramoch stanovený touto metódou (vrátane intervalu spoľahlivosti) sa vypočíta podľa tohto vzorca:
                                          pre kurčatá: .

                                          b)

                                          Chladenie sprejovaním
                                          Za predpokladu, že minimálny technicky nevyhnutný obsah vody absorbovanej v priebehu prípravy predstavuje 4,5 % (1), najvyšší prípustný limit celkového obsahu vody (WG) vyjadrený v gramoch stanovený touto metódou (vrátane intervalu spoľahlivosti) sa vypočíta podľa tohto vzorca:
                                          pre kurčatá: .

                                          c)

                                          Chladenie vo vode
                                          Za predpokladu, že minimálny technicky nevyhnutný obsah vody absorbovanej v priebehu prípravy predstavuje 7 % (1), najvyšší prípustný limit celkového obsahu vody (WG) v gramoch stanovený touto metódou sa vypočíta podľa tohto vzorca (vrátane intervalu spoľahlivosti):
                                          pre kurčatá: .

                                          d)

                                          Iné metódy chladenia alebo kombinácie dvoch alebo viacerých metód vymedzených v článku 10
                                          Za predpokladu, že minimálny technicky nevyhnutný obsah vody absorbovanej v priebehu prípravy predstavuje 2 % (1), najvyšší prípustný limit celkového obsahu vody (WG) vyjadrený v gramoch stanovený touto metódou (vrátane intervalu spoľahlivosti) sa vypočíta podľa tohto vzorca:
                                          pre kurčatá: .

                              6.5.

                              Ak priemerná hodnota obsahu vody (WA) v siedmich jatočných telách vypočítaná podľa bodu 6.2 nepresiahne hodnotu uvedenú v bode 6.4 (WG), hydina, ktorá bola podrobená kontrole, sa považuje za vyhovujúcu.

                  3.

                  V prílohe VIII sa bod 6 nahrádza takto:
                  „6.   Výpočet výsledkov

                              6.1.

                                          a)

                                          Hmotnosť vody (W) obsiahnutá v každom diele sa vypočíta zo vzorca aP1/100 a hmotnosť bielkovín (RP) zo vzorca bP1/100, pričom obidve hodnoty sú vyjadrené v gramoch.
                                          Stanoví sa celková hmotnosť vody (W5) a celková hmotnosť bielkovín (RP5) v analyzovaných piatich dieloch.

                                          b)

                                          V prípade analýzy zloženej vzorky sa určí priemerný obsah vody (a %) a bielkovín (b %) z oboch analyzovaných vzoriek. Hmotnosť vody (W5) v piatich dieloch sa vypočíta zo vzorca aP5/100 a hmotnosť bielkovín (RP5) zo vzorca bP5/100, pričom obidve hodnoty sú vyjadrené v gramoch.

                              6.2.

                              Priemerná hmotnosť vody (WA) a bielkovín (RPA) sa vypočíta vydelením W5 a RP5 piatimi.

                              6.3.

                              Teoretický priemerný pomer W/RP stanovený touto metódou je pre:

                                          rezne z kuracích pŕs a kuracie prsia: 3,19 ± 0,12;

                                          kuracie stehná a zadné kuracie štvrťky: 3,78 ± 0,19;

                                          rezne z morčacích pŕs a morčacie prsia: 3,05 ± 0,15;

                                          morčacie stehná: 3,58 ± 0,15;

                                          vykostené mäso z morčacieho stehna: 3,65 ± 0,17.

                              6.4.

                              Za predpokladu, že minimálny technicky nevyhnutný obsah vody absorbovanej počas prípravy je 2 %, 4 % alebo 6 % (2) v závislosti od typu produktov a použitých metód chladenia, najvyšší prípustný pomer W/RP, určený touto metódou, je:

                                          Chladenie vzduchom

                                          Chladenie sprejovaním

                                          Chladenie vo vode

                                          rezne z kuracích pŕs a kuracie prsia, bez kože

                                          3,40

                                          3,40

                                          3,40

                                          kuracie prsia, s kožou

                                          3,40

                                          3,50

                                          3,60

                                          kuracie horné stehno, dolné stehno, stehno, stehná s panvou, zadná štvrťka, s kožou

                                          4,05

                                          4,15

                                          4,30

                                          rezne z morčacích pŕs a morčacie prsia, bez kože

                                          3,40

                                          3,40

                                          3,40

                                          morčacie prsia, s kožou

                                          3,40

                                          3,50

                                          3,60

                                          morčacie horné stehno, dolné stehno, stehno, s kožou

                                          3,80

                                          3,90

                                          4,05

                                          vykostené morčacie stehno, bez kože

                                          3,95

                                          3,95

                                          3,95

                                    V prípade iných metód chladenia alebo kombinácií dvoch či viacerých metód vymedzených v článku 10 sa nevyhnutný obsah vody odhaduje do 2 % a najvyššie prípustné pomery W/PR zodpovedajú tým, ktoré sú v uvedenej tabuľke stanovené pre metódu chladenia vzduchom.
                              Ak priemerný pomer WA/RPA piatich dielov hydiny vypočítaný z hodnôt uvedených v bode 6.2 nepresahuje pomery stanovené v bode 6.4, hydina, ktorá bola podrobená kontrole, sa považuje za vyhovujúcu.

                  4.

                  Do prílohy IX sa vkladá tento bod 11:

                              „11.

                              V prípadoch, keď sa jatočné telá chladia inou metódou alebo kombináciou dvoch alebo viacerých metód vymedzených v článku 10, maximálny percentuálny obsah vody nepresiahne 0 % pôvodnej hmotnosti jatočného tela.“

                  5.

                  V prílohe XI sa záznam týkajúci sa Malty nahradí takto:
                  „Malta

                              MCCAA Laboratory Services Directorate

                              Standards and Metrology Institute

                              Malta Competition and ConsumerAffairs Authority

                              F22, Mosta Technopark

                              Mosta MST3000

                              MALTA“

         (1)  Vypočítaný na základe jatočného tela s vyňatím absorbovanej vonkajšej vody.

         (2)  Vypočítaný na základe dielu s vyňatím absorbovanej vonkajšej vody. V prípade rezňov (bez kože) a vykosteného morčacieho stehna sú to 2 % pre každú z metód chladenia.“


title: Vykonávacie nariadenie Komisie (EÚ) č. 276/2012 z  27. marca 2012 , ktorým sa menia a dopĺňajú reprezentatívne ceny a výška dodatočných dovozných ciel na niektoré produkty v sektore cukru stanovené vykonávacím nariadením (EÚ) č. 971/2011 na hospodársky rok 2011/2012

text:
               28.3.2012

               SK

               Úradný vestník Európskej únie

               L 90/19

         VYKONÁVACIE NARIADENIE KOMISIE (EÚ) č. 276/2012
   z 27. marca 2012,
   ktorým sa menia a dopĺňajú reprezentatívne ceny a výška dodatočných dovozných ciel na niektoré produkty v sektore cukru stanovené vykonávacím nariadením (EÚ) č. 971/2011 na hospodársky rok 2011/2012
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (2), a najmä na jeho článok 36 ods. 2 druhý pododsek druhú vetu,
   keďže:

               (1)

               Výška reprezentatívnych cien a dodatočných ciel uplatniteľných na dovoz bieleho a surového cukru a určitých sirupov na hospodársky rok 2011/12 sa stanovila vo vykonávacom nariadení Komisie (EÚ) č. 971/2011 (3). Tieto ceny a clá sa naposledy zmenili a doplnili vykonávacím nariadením Komisie (EÚ) č. 255/2012 (4).

               (2)

               Údaje, ktoré má Komisia v súčasnosti k dispozícii, vedú k zmene a doplneniu uvedených súm v súlade s článkom 36 nariadenia (ES) č. 951/2006.

               (3)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, je vhodné, aby toto opatrenie nadobudlo účinnosť dňom jeho uverejnenia,

         PRIJALA TOTO NARIADENIE:
   Článok 1
   Reprezentatívne ceny a dodatočné clá uplatniteľné na dovoz produktov uvedených v článku 36 nariadenia (ES) č. 951/2006, stanovené vykonávacím nariadením (EÚ) č. 971/2011 na hospodársky rok 2011/2012, sa menia a dopĺňajú a uvádzajú sa v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. marca 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 178, 1.7.2006, s. 24.

      (3)  Ú. v. EÚ L 254, 30.9.2011, s. 12.

      (4)  Ú. v. EÚ L 84, 23.3.2012, s. 28.

      PRÍLOHA

         Zmenené a doplnené reprezentatívne ceny a dodatočné dovozné clá na biely cukor, surový cukor a produkty patriace pod číselný znak KN 1702 90 95 uplatniteľné od 28. marca 2012

                  (v EUR)

                  Číselný znak KN

                  Výška reprezentatívnej ceny na 100 kg netto daného produktu

                  Výška dodatočného cla na 100 kg netto daného produktu

                  1701 12 10 (1)

                  43,14

                  0,00

                  1701 12 90 (1)

                  43,14

                  1,67

                  1701 13 10 (1)

                  43,14

                  0,00

                  1701 13 90 (1)

                  43,14

                  1,96

                  1701 14 10 (1)

                  43,14

                  0,00

                  1701 14 90 (1)

                  43,14

                  1,96

                  1701 91 00 (2)

                  49,59

                  2,59

                  1701 99 10 (2)

                  49,59

                  0,00

                  1701 99 90 (2)

                  49,59

                  0,00

                  1702 90 95 (3)

                  0,50

                  0,22

         (1)  Stanovené pre štandardnú kvalitu definovanú v bode III prílohy IV k nariadeniu (ES) č. 1234/2007.

         (2)  Stanovené pre štandardnú kvalitu definovanú v bode II prílohy IV k nariadeniu (ES) č. 1234/2007.

         (3)  Stanovené na 1 % obsahu sacharózy.


title: Vykonávacie nariadenie Komisie (EÚ) 2016/1935 zo 4. novembra 2016, ktorým sa schvaľuje hydroxid vápenatý (hasené vápno) ako existujúca účinná látka na použitie v biocídnych výrobkoch typu 2 a 3 (Text s významom pre EHP )

text:
               5.11.2016

               SK

               Úradný vestník Európskej únie

               L 299/45

         VYKONÁVACIE NARIADENIE KOMISIE (EÚ) 2016/1935
   zo 4. novembra 2016,
   ktorým sa schvaľuje hydroxid vápenatý (hasené vápno) ako existujúca účinná látka na použitie v biocídnych výrobkoch typu 2 a 3
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:

               (1)

               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú vyhodnotiť z hľadiska ich prípadného schválenia na používanie v biocídnych výrobkoch. Tento zoznam obsahuje aj hydroxid vápenatý (hasené vápno).

               (2)

               Hydroxid vápenatý (hasené vápno) bol v súlade s článkom 16 ods. 2 smernice Európskeho parlamentu a Rady 98/8/ES (3) vyhodnotený z hľadiska použitia vo výrobkoch typu 2 (dezinfekčné prostriedky a algicídy, ktoré nie sú určené na priamu aplikáciu na ľudí alebo zvieratá) a vo výrobkoch typu 3 (veterinárna hygiena) opísaných v prílohe V k uvedenej smernici, ktoré zodpovedajú výrobkom typu 2 a 3 v uvedenom poradí opísaným v prílohe V k nariadeniu (EÚ) č. 528/2012.

               (3)

               Ako hodnotiaci príslušný orgán bolo určené Spojené kráľovstvo, ktoré 19. septembra 2011 predložilo hodnotiace správy spolu so svojimi odporúčaniami.

               (4)

               Výbor pre biocídne výrobky v súlade s článkom 7 ods. 2 delegovaného nariadenia (EÚ) č. 1062/2014 a s prihliadnutím na závery hodnotiaceho príslušného orgánu sformuloval 14. apríla 2016 stanoviská Európskej chemickej agentúry.

               (5)

               Na základe uvedených stanovísk možno vychádzať z toho, že biocídne výrobky typu 2 a 3 s obsahom hydroxidu vápenatého (haseného vápna) vyhovujú požiadavkám podľa článku 5 smernice 98/8/ES, pokiaľ sú splnené určité špecifikácie a podmienky týkajúce sa ich používania.

               (6)

               Preto je vhodné schváliť hydroxid vápenatý (hasené vápno) na používanie v biocídnych výrobkoch typu 2 a 3 s výhradou splnenia určitých špecifikácií a podmienok.

               (7)

               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.

               (8)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   Hydroxid vápenatý (hasené vápno) sa schvaľuje ako účinná látka na použitie v biocídnych výrobkoch typu 2 a 3 s výhradou splnenia špecifikácií a podmienok stanovených v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. novembra 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 167, 27.6.2012, s. 1.

      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).

      (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty účinnej látky (1)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky

                  Hydroxid vápenatý (hasené vápno)

                  Názov IUPAC:
                  Hydroxid vápenatý
                  EC č.: 215-137-3
                  CAS č.: 1305-62-0

                  800 g/kg
                  [hodnota stanovuje obsah Ca vyjadrený ako Ca(OH)2]

                  1. mája 2018

                  30. apríla 2028

                  2

                  Biocídnym výrobkom sa autorizácie udeľujú v prípade splnenia týchto podmienok:

                              1.

                              V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                              2.

                              Vzhľadom na riziká zistené v prípade hodnotených použití sa v rámci hodnotenia výrobku musí osobitná pozornosť venovať priemyselným a profesionálnym používateľom.

                  3

                  Biocídnym výrobkom sa autorizácie udeľujú v prípade splnenia týchto podmienok:

                              1.

                              V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                              2.

                              Vzhľadom na riziká zistené v prípade hodnotených použití sa v rámci hodnotenia výrobku musí osobitná pozornosť venovať profesionálnym používateľom.

         (1)  Čistota uvedená v tomto stĺpci predstavuje minimálny stupeň čistoty účinnej látky vyhodnotenej podľa článku 89 ods. 1 nariadenia (EÚ) č. 528/2012. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická ekvivalencia s vyhodnotenou účinnou látkou.


title: Vykonávacie nariadenie Komisie (EÚ) č. 327/2013 z  8. apríla 2013 o zatriedení určitého tovaru do kombinovanej nomenklatúry

text:
               11.4.2013

               SK

               Úradný vestník Európskej únie

               L 102/8

         VYKONÁVACIE NARIADENIE KOMISIE (EÚ) č. 327/2013
   z 8. apríla 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. apríla 2013

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Výrobok predkladaný vo forme valčekov (18 mm × 200 mm) na predaj v malom v balení po 10 valčekov. Každý valček váži 28 g a pozostáva z týchto zložiek (v % hmotnosti):

                              —

                              sušené listy paliny obyčajnej (Artemisia vulgaris)

                              95

                              —

                              iné sušené byliny (napr. šalvia)

                              5

                        Výrobok sa používa na liečbu pacientov: valčeky sa zapália a držia v blízkosti pokožky pacienta v určitých konkrétnych akupunktúrnych bodoch a nechajú sa zhorieť, čím vytvoria hlboko prenikajúce teplo.

                  1404 90 00

                  Zatriedenie je určené všeobecnými pravidlami 1 a 6 výkladu kombinovanej nomenklatúry, doplnkovou poznámkou 1 ku kapitole 30 a znením číselných znakov KN 1404 a 1404 90 00.
                  Výrobok pozostáva z rozličných druhov rastlín. Preto je zatriedenie do položky 1211 ako rastliny a časti rastlín vylúčené (pozri aj vysvetlivky k harmonizovanému systému k položke 1211).
                  Výrobok nie je určený na ľudskú spotrebu. Zatriedenie do položky 2106 je preto vylúčené.
                  Výrobok nespĺňa požiadavky doplnkovej poznámky 1 ku kapitole 30. Preto ho nemožno zatriediť do položky 3004 ako rastlinný alebo homeopatický liečivý prípravok.
                  Výrobok sa nepoužíva ako voňavkársky, kozmetický alebo toaletný prípravok. Preto je zatriedenie do položky 3307 vylúčené.
                  Výrobok sa preto zatriedi pod číselný znak KN 1404 90 00 ako rastlinný produkt inde nešpecifikovaný ani nezahrnutý.


title: Vykonávacie nariadenie Komisie (EÚ) 2016/1369 z 11. augusta 2016, ktorým sa mení vykonávacie nariadenie (EÚ) 2016/388, ktorým sa ukladá konečné antidumpingové clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii

text:
                  12.8.2016

                  SK

                  Úradný vestník Európskej únie

                  L 217/4

            VYKONÁVACIE NARIADENIE KOMISIE (EÚ) 2016/1369
      z 11. augusta 2016,
      ktorým sa mení vykonávacie nariadenie (EÚ) 2016/388, ktorým sa ukladá konečné antidumpingové clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 9 ods. 4,
      keďže:

                  (1)

                  Európska komisia (ďalej len „Komisia“) začala 20. decembra 2014 antidumpingové prešetrovanie týkajúce sa dovozu rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii do Únie. Komisia začala 11. marca 2015 antisubvenčné prešetrovanie týkajúce sa dovozu toho istého výrobku s pôvodom v Indii do Únie.

                  (2)

                  Komisia prijala 18. septembra 2015 vykonávacie nariadenie (EÚ) 2015/1559 (2) (ďalej len „dočasné antidumpingové nariadenie“). Komisia neuložila dočasné vyrovnávacie clo na dovoz rúr a rúrok z tvárnej zliatiny s pôvodom v Indii.

                  (3)

                  Komisia 17. marca 2016 prijala vykonávacie nariadenie (EÚ) 2016/388 (3) (ďalej len „konečné antidumpingové nariadenie“) a vykonávacie nariadenie (EÚ) 2016/387 (4) (ďalej len „konečné vyrovnávacie nariadenie“).

                  (4)

                  V súlade so základným antidumpingovým nariadením a nariadením Európskeho parlamentu a Rady (EÚ) 2016/1037 (5) (ďalej len „základné antisubvenčné nariadenie“) nie je dovolené kumulovať vývozné subvencie a dumpingové rozpätia, keďže vývozné subvencie spôsobujú dumping. Vývoznými subvenciami sa znižujú vývozné ceny a zvyšujú dumpingové rozpätia. Komisia preto vzala do úvahy skutočnosť, že tri prešetrované subvenčné schémy predstavovali vývozné subvencie. Komisia znížila konečné antidumpingové clo v antidumpingovom prešetrovaní o sumy vývozných subvencií, ktoré boli zistené v paralelnom antisubvenčnom prešetrovaní (6).

                  (5)

                  Konečné antidumpingové clo bolo stanovené na 0 % pre spoločnosť Electrosteel Castings Ltd (ďalej len „ECL“) a 14,1 % pre spoločnosť Jindal Saw Ltd (ďalej len „Jindal“) a všetky ostatné spoločnosti v konečnom antidumpingovom nariadení (7). Dumpingové rozpätie bolo stanovené na 4,1 % pre ECL a 19,0 % pre Jindal a všetky ostatné spoločnosti v tom istom nariadení (8). Uložené konečné antidumpingové clo preto bolo nižšie než úroveň zisteného konečného dumpingového rozpätia, ktoré bolo v prípade oboch spoločností zistené.

                  (6)

                  V článku 2 konečného antidumpingového nariadenia sa stanovilo, že časť zabezpečených súm, ktorá prevyšuje súhrn sadzby antidumpingového cla a sadzby vyrovnávacieho cla, sa uvoľní. Viaceré vnútroštátne colné orgány však Komisii oznámili, že toto ustanovenie v súčasnom znení spôsobuje určitý zmätok pri skutočnom vykonávaní za špecifických okolností daného prípadu.

                  (7)

                  Článok 2 konečného antidumpingového nariadenia by sa mal preto zmeniť tak, aby bolo zrejmé, že uvoľniť sa má len časť zabezpečených súm, ktorá prevyšuje dumpingové rozpätie, keďže nebolo uložené žiadne dočasné vyrovnávacie clo.

                  (8)

                  Ak časť sumy dočasného cla, ktoré sa s konečnou platnosťou vybralo podľa článku 2 konečného antidumpingového nariadenia, prevyšuje sumu podľa tohto nariadenia, táto časť by sa mala vrátiť alebo odpustiť.

                  (9)

                  Pokiaľ ide o príslušný výrobok, Komisia v konečnom antidumpingovom nariadení a konečnom vyrovnávacom nariadení z príslušného výrobku vylúčila rúry a rúrky z tvárnej zliatiny bez vnútorného a vonkajšieho náteru (ďalej len „holé rúrky“) (9). Komisia usudzuje, že je vhodné sledovať dovoz holých rúrok do Únie. Pre holé rúrky sa preto stanovia samostatné kódy TARIC.

                  (10)

                  Táto zmena bola oznámená zainteresovaným stranám, ktoré dostali možnosť predložiť pripomienky. K tejto zmene neboli predložené žiadne námietky.

                  (11)

                  Opatrenia stanovené v tomto nariadení sú v súlade so stanoviskom výboru zriadeného podľa článku 15 ods. 1 nariadenia (EÚ) 2016/1036,

            PRIJALA TOTO NARIADENIE:
      Článok 1
      Vykonávacie nariadenie Komisie (EÚ) 2016/388 sa mení takto:

                  1.

                  Článok 2 sa nahrádza takto:
                  „Článok 2
                  Sumy zabezpečené prostredníctvom dočasného antidumpingového cla podľa vykonávacieho nariadenia (EÚ) 2015/1559 sa vyberajú s konečnou platnosťou s týmito sadzbami, ktoré sa rovnajú konečným zisteným dumpingovým rozpätiam:

                              Spoločnosť

                              Electrosteel Castings Ltd

                              4,1 %

                              Jindal Saw Limited

                              19 %

                              Všetky ostatné spoločnosti

                              19 %“

                  2.

                  Vkladajú sa tieto články 1a a 1b:
                  „Článok 1a
                  Rúry a rúrky z tvárnej zliatiny bez vnútorného a vonkajšieho náteru (ďalej len „holé rúrky“) patria pod kódy TARIC 7303001020 a 7303009020.
                  Článok 1b
                  Časť sumy cla zaplateného alebo zaúčtovaného podľa článku 2, ktorá prevyšuje sumy stanovené v súlade s článkom 1, sa musí vrátiť alebo odpustiť.
                  Žiadosti o vrátenie a odpustenie sa predkladajú vnútroštátnym colným orgánom v súlade s platnými colnými predpismi v lehote uvedenej v článku 236 nariadenia Rady (EHS) č. 2913/92 (*) a v článku 121 nariadenia Európskeho parlamentu a Rady (EÚ) 952/2013 (**).

                     (*)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1)."

                     (**)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).“"

            Článok 2
      Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
      Uplatňuje sa retroaktívne od 19. marca 2016 s výnimkou stanovenia kódov TARIC 7303001020 a 7303009020.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 11. augusta 2016

               Za Komisiu

               predseda

            Jean-Claude JUNCKER

         (1)  Ú. v. EÚ L 176, 30.6.2016, s. 21.

         (2)  Vykonávacie nariadenie Komisie (EÚ) 2015/1559 z 18. septembra 2015, ktorým sa ukladá dočasné antidumpingové clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii (Ú. v. EÚ L 244, 19.9.2015, s. 25).

         (3)  Vykonávacie nariadenie Komisie (EÚ) 2016/388 zo 17. marca 2016, ktorým sa ukladá konečné antidumpingové clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii (Ú. v. EÚ L 73, 18.3.2016, s. 53).

         (4)  Vykonávacie nariadenie Komisie (EÚ) 2016/387 zo 17. marca 2016, ktorým sa ukladá konečné vyrovnávacie clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii (Ú. v. EÚ L 73, 18.3.2016, s. 1).

         (5)  Nariadenie Európskeho parlamentu a Rady (EÚ) 2016/1037 z 8. júna 2016 o ochrane pred subvencovanými dovozmi z krajín, ktoré nie sú členmi Európskej únie (Ú. v. EÚ L 176, 30.6.2016, s. 55).

         (6)  Pozri odôvodnenie 160 konečného antidumpingového nariadenia.

         (7)  Pozri článok 1 ods. 2 konečného antidumpingového nariadenia.

         (8)  Pozri odôvodnenie 160 konečného antidumpingového nariadenia.

         (9)  Pozri článok 1 a odôvodnenia 13 až 18 konečného antidumpingového nariadenia a článok 1 a odôvodnenia 24 až 29 konečného vyrovnávacieho nariadenia.


title: Vykonávacie nariadenie Komisie (EÚ) č. 256/2011 z  15. marca 2011 , ktorým sa stanovujú dovozné clá v sektore obilnín uplatniteľné od 16. marca 2011

text:
               16.3.2011

               SK

               Úradný vestník Európskej únie

               L 69/17

         VYKONÁVACIE NARIADENIE KOMISIE (EÚ) č. 256/2011
   z 15. marca 2011,
   ktorým sa stanovujú dovozné clá v sektore obilnín uplatniteľné od 16. marca 2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (EÚ) č. 642/2010 z 20. júla 2010 o pravidlách na uplatňovanie (dovozné clá pre sektor obilnín) nariadenia Rady (ES) č. 1234/2007 (2), a najmä na jeho článok 2 ods. 1,
   keďže:

               (1)

               V článku 136 ods. 1 nariadenia (ES) č. 1234/2007 sa ustanovuje, že dovozné clo na produkty patriace pod číselné znaky KN 1001 10 00, 1001 90 91, ex 1001 90 99 (vysokokvalitná pšenica obyčajná), 1002, ex 1005 okrem hybridných osív a ex 1007, okrem hybridov na siatie, je rovnaké ako intervenčná cena platná pre takéto výrobky pri dovoze zvýšená o 55 % a znížená o dovoznú cenu cif uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

               (2)

               V článku 136 ods. 2 nariadenia (ES) č. 1234/2007 sa ustanovuje, že na účely výpočtu dovozného cla uvedeného v odseku 1 daného článku sa pre predmetné produkty pravidelne stanovujú reprezentatívne dovozné ceny cif.

               (3)

               V súlade s článkom 2 ods. 2 nariadenia (EÚ) č. 642/2010 sa na výpočet dovozného cla na produkty patriace pod číselné znaky KN 1001 10 00, 1001 90 91, ex 1001 90 99 (vysokokvalitná pšenica obyčajná), 1002 00, 1005 10 90, 1005 90 00 a 1007 00 90 použije reprezentatívna dovozná cena cif, ktorá sa denne stanovuje podľa metódy ustanovenej v článku 5 uvedeného nariadenia.

               (4)

               Na obdobie od 16. marca 2011 by sa mali stanoviť dovozné clá, ktoré sa budú uplatňovať, až kým nezačnú platiť novo stanovené clá,

         PRIJALA TOTO NARIADENIE:
   Článok 1
   Od 16. marca 2011 sú dovozné clá v sektore obilnín uvedené v článku 136 ods. 1 nariadenia (ES) č. 1234/2007 stanovené v prílohe I k tomuto nariadeniu na základe podkladov uvedených v prílohe II.
   Článok 2
   Toto nariadenie nadobúda účinnosť 16. marca 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. marca 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. ES L 299, 16.11.2007, s. 1.

      (2)  Ú. v. EÚ L 187, 21.7.2010, s. 5.

      PRÍLOHA I

         Dovozné clá na produkty uvedené v článku 136 ods. 1 nariadenia (ES) č. 1234/2007 uplatniteľné od 16. marca 2011

                  Kód KN

                  Opis tovaru

                  Dovozné clo (1)

                  (EUR/t)

                  1001 10 00

                     PŠENICA tvrdá vysokej kvality

                  0,00

                  strednej kvality

                  0,00

                  nízkej kvality

                  0,00

                  1001 90 91

                     PŠENICA mäkká, na siatie

                  0,00

                  ex 1001 90 99

                     PŠENICA mäkká vysokej kvality, iná ako na siatie

                  0,00

                  1002 00 00

                     RAŽ

                  0,00

                  1005 10 90

                     KUKURICA na siatie, iná ako hybrid

                  0,00

                  1005 90 00

                     KUKURICA, iná ako na siatie (2)

                  0,00

                  1007 00 90

                     CIROK zrná, iné ako hybrid na siatie

                  0,00

         (1)  V prípade tovaru prichádzajúceho do Únie cez Atlantický oceán alebo cez Suezský kanál môže dovozca podľa článku 2 ods. 4 nariadenia (EÚ) č. 642/2010 využiť zníženie cla o:

                  —

                  3 EUR/t, ak sa prístav vykládky nachádza v Stredozemnom mori alebo Čiernom mori,

                  —

                  2 EUR/t, ak sa prístav vykládky nachádza v Dánsku, Estónsku, Fínsku, Írsku, Litve, Lotyšsku, Poľsku, Spojenom kráľovstve, Švédsku alebo na atlantickom pobreží Pyrenejského polostrova.

         (2)  Dovozca môže využiť paušálnu zľavu 24 EUR/t, ak sú splnené podmienky stanovené v článku 3 nariadenia (EÚ) č. 642/2010.

      PRÍLOHA II

         Podklady výpočtu ciel stanovených v prílohe I

      1.3.2011-14.3.2011

                  1.

                  Priemery za referenčné obdobie uvedené v článku 2 ods. 2 nariadenia (EÚ) č. 642/2010:

                              (EUR/t)

                              Pšenica mäkká (1)

                              Kukurica

                              Pšenica tvrdá, vysoká kvalita

                              Pšenica tvrdá, stredná kvalita (2)

                              Pšenica tvrdá, nízka kvalita (3)

                              Jačmeň

                              Burza

                              Minnéapolis

                              Chicago

                              —

                              —

                              —

                              —

                              Kvotácia

                              256,33

                              200,16

                              —

                              —

                              —

                              —

                              Cena FOB USA

                              —

                              —

                              304,48

                              294,48

                              274,48

                              173,42

                              Prémia – Záliv

                              102,15

                              14,27

                              —

                              —

                              —

                              —

                              Prémia – Veľké jazerá

                              —

                              —

                              —

                              —

                              —

                              —

                  2.

                  Priemery za referenčné obdobie uvedené v článku 2 ods. 2 nariadenia (EÚ) č. 642/2010:

                              Náklady za prepravu: Mexický záliv – Rotterdam:

                              18,59 EUR/t

                              Náklady za prepravu: Veľké jazerá – Rotterdam:

                              — EUR/t

         (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].

         (2)  Negatívna prémia 10 EUR/t [článok 5 ods. 3 nariadenia (EÚ) č. 642/2010].

         (3)  Negatívna prémia 30 EUR/t [článok 5 ods. 3 nariadenia (EÚ) č. 642/2010].